**Kenshi Yonezu** (jap. 米津 玄師, *Yonezu Kenshi*, s. 10. maaliskuuta 1991 Tokushima, Japani) on japanilainen laulaja-lauluntekijä, tuottaja ja kuvittaja. Hän aloitti julkaisemaan Vocaloid-musiikkia nimimerkillä **Hachi** (jap. ハチ) vuonna 2009, mutta siirtyi julkaisemaan musiikkia omalla nimellään vuonna 2012, jolloin hän alkoi myös itse laulamaan omissa kappaleissaan.

Varhaisvuodet
-------------

Kenshi Yonezu halusi alun perin olla mangaka, mutta kiinnostui pian musiikista viidennellä luokalla nähtyään Flash-animaation, jossa soitettiin BUMP OF CHICKENin musiikkia, mikä jätti häneen syvän vaikutuksen. Yläasteella Yonezu alkoi tehdä omaa musiikkia moniraitanauhurilla ja perusti myös ystäviensä kanssa bändin nimeltä Late Rabbit Edda, jossa hän toimi laulajana ja lauluntekijänä. 
Vuosina 2008 ja 2009 Yonezu julkaisi Nico Nico Douga -videonjakosivustolle bändinsä kappaleita nimimerkillä Hachi, mutta heikolla menestyksellä.

Valmistuttuaan lukiosta Yonezu alkoi käydä Osakan taiteiden yliopistoa ja ryhtyi nyt julkaisemaan Nico Nico Douga -sivustolle puolestaan Hatsune Mikulla tuottamiaan Vocaloid -kappaleita. Hänen Vocaloid -kappaleensa alkoivat heti kerätä paljon kuuntelijoita, ja vuonna 2010 hän julkaisi Vocaloid-albumit *Hanataba to Suisō* ja *Official Orange*.

Ura muusikkona
--------------

Maaliskuussa vuonna 2011 Yonezu ja seitsemän muuta Nico Nico Dougan suosittua Vocaloid-artistia perustivat itsenäisen levy-yhtiön nimeltä Balloom. Sitten hieman yli vuotta myöhemmin 16. toukokuuta 2012 Kenshi Yonezu julkaisi kyseisen levy-yhtiön kautta ensimmäisen studioalbuminsa nimeltä *Diorama*. Hän julkaisi albumin omalla nimellään sen sijaan, että olisi julkaissut sen Hachi -nimimerkillä, ja lisäksi hän ensimmäistä kertaa itse lauloi albumin kappaleissa pelkän Vocaloidin sijaan. Albumi debytoi Oriconin viikottaisella albumilistalla sijalla kuusi, vaikka kyseessä oli itsenäisen levy-yhtiön indie-albumi.

Vuotta myöhemmin toukokuun 15. päivä 2013 Yonezu julkaisi singlen "Santa Maria", mutta nyt suuren levy-yhtiön Universal Sigman alaisuudessa pienen Balloomin sijaan. Hän perusteli vaihtoaan Universal Sigmalle sillä, että koki yhtiössä olleen ihmisiä, jotka ymmärsivät hänen musiikkinsa päälle ja jakoivat hänen intohimonsa, ja siksi se olisi hänen mielestään paras vaihtoehto hänen musiikkinsa tulevaisuudelle.

Vuodesta 2013 lähtien Kenshi Yonezu on julkaissut neljä studioalbumia, ja kuten oli ominaista hänen aiemmallekin tuotannolleen, hän on itse kirjoittanut, säveltänyt ja tuottanut kaikki kappaleensa. Hänen uusin albuminsa, *Stray Sheep*, joka julkaistiin elokuun 5. päivä 2020, oli Japanin myydyin albumi vuonna 2020.

Monia Kenshi Yonezun kappaleita on käytetty suosituissa anime-ohjelmissa ja -elokuvissa. Esimerkiksi yhdessä Daokon kanssa tehty kappale, "Uchiage Hanabi", oli anime-elokuvan *Fireworks* (2017) tunnuslaulu. Lisäksi kappale "Peace Sing" oli animesarja *My Hero Academia*:n toisen kauden (2017) tunnuslaulu, ja yhdessä Daiki Tsunetan kanssa tehty kappale "KICK BACK" oli animesarja *Chainsaw Man*:in (2022) tunnuslaulu.

Toistaiseksi viimeisin Kenshi Yonezun kappale, jota käytettiin animessa, on nimeltään "Spinning Globe" (jap. 地球儀). Kappaletta käytettiin Hayao Miyazakin ohjaamassa ja Studio Ghiblin tuottamassa animaatioelokuvassa *Poika ja haikara* (2023). Miyazaki oli kuullut radiosta Foorin -lapsikuoron esittämän kappaleen "Paprika", jonka Yonezu oli sanoittanut ja säveltänyt, ja oli siitä asti halunnut Yonezun tekemään tunnuslaulun uudelle elokuvalleen. Yonezu valmisteli laulua "Spinning Globe" neljä vuotta apunaan Miyazakin selitys elokuvan juonesta ja tämän valmistamat kuvakäsikirjoitukset, joita oli yhteensä viiden kirjan verran. Kappale julkaistiin 16. heinäkuuta 2023.

Pelkän animen lisäksi Kenshi Yonezun kappaleita on esiintynyt muussakin viihteessä. Esimerkiksi kappale "Lemon" (2018) oli tv-sarjan *Unnatural* (アンナチュラル) (2018) tunnuslaulu, kappale "M87" (2022) oli elokuvan *Shin Ultraman* (シン・ウルトラマン) (2022) tunnuslaulu ja kappale "Moongazing" (2023) oli videopelin *Final Fantasy XVI* (2023) tunnuslaulu.

Omien kappaleidensa lisäksi Kenshi Yonezu on tehnyt kappaleita myös muutamalle muulle artistille. Esimerkiksi Arashin kappale "Kite" (カイト) (2020) ja Masaki Sudan kappale "Machigai Sagashi" (まちがいさがし) (2019) ovat Yonezun sanoittamat, säveltämät ja tuottamat.

Musiikin tekemisen lisäksi Yonezu on taitava kuvittaja. Hän on muun muassa itse kuvittanut joka ainoan albuminsa ja singlensä kannen. Lisäksi tietyt fyysiset versiot hänen albumeistaan ovat sisältäneet taidekirjoja, jotka ovat olleet täynnä useita kymmeniä hänen kuvittamiaan piirustuksia. Yonezu on myös ollut mukana animoimassa omia musiikkivideoitaan, ja jotkut niistä perustuvat täysin vain hänen piirtämiinsä kuviin.

Inspiraation lähteiksi omalle musiikilleen Yonezu on maininnut etenkin BUMP OF CHICKENin, RADWIMPSin ja Susumu Hirasawan.

Yksityiselämä
-------------

Kenshi Yonezulla on isosisko.

Noin 20-vuotiaana Yonezulla todettiin olevan lievä autismi, minkä hän epäilee osittain selittävän sen, miksi hän on lastentarhasta asti kokenut olevansa jotenkin "epänormaali" verrattuna muihin ihmisiin ja yhteiskuntaan.

Kenshi Yonezun nimi (jap. 米津 玄師) on Japanissa vaikeasti luettava ja hyvin harvinainen, mikä on aiheuttanut hänelle ongelmia, kuten pilkkaamista. Vuonna 2017 hän julkaisi Twitterissä kuvan vakuutuskortistaan todistaakseen faneilleen, että "Kenshi Yonezu" todellakin on hänen oikea nimensä. Toisaalta etunimi "Kenshi" (jap. 玄師) voidaan sekoittaa nimeen "Genshi", ja sukunimi "Yonezu" (jap. 米津) on vain äärimmäisen harvinainen sukunimi.

Aivan uransa alkuajoista asti Kenshi Yonezu on ollut tunnettu tunnusomaisesta hiustyylistään, jossa musta otsatukka peittää oikean silmän kauttaaltaan. Mutta keväällä 2023 hän julkaisi kappaleelleen "Lady" musiikkivideon, jossa hän esiintyi yllättäen hiukset keskijakauksella, ja hänen kasvonsa, oikea silmä mukaan lukien, oli harvinaisesti selvästi näkyvissä. Siitä asti hän on esiintynyt musiikkivideoissaan ja ylipäätään julkisuudessa kasvo ja silmät kunnolla näkyvissä.

Diskografia
-----------

### Studioalbumit

* *diorama*  (2012)
* *YANKEE*  (2014)
* *Bremen*  (2015)
* *BOOTLEG*  (2017)
* *STRAY SHEEP*  (2020)

### Vocaloid-albumit (nimimerkillä Hachi)

* *Hanataba to Suisō* (花束と水葬) (2010)
* *OFFICIAL ORANGE* (2010)

### Singlet

* "Santa Maria" (サンタマリア) (2013)
* "MAD HEAD LOVE" / "Poppin' Apathy" (ポッピンアパシー) (2013)
* "Flowerwall" (2015)
* "Unbelievers" (アンビリーバーズ) (2015)
* "LOSER" / "Number Nine" (ナンバーナイン) (2016)
* "orion" (2017)
* "Peace Sign" (ピースサイン) (2017)
* "Lemon" (2018)
* "Flamingo" / "TEENAGE RIOT" (2018)
* "Uma to Shika" (馬と鹿) (2019)
* "Pale Blue" (2021)
* "POP SONG" (2022)
* "M87" (M八七) (2022)
* "KICK BACK" (2022)
* "Lady" (2023)
* "Moongazing" (月を見ていた) (2023)
* "Spinning Globe" (地球儀) (2023)
* さよーならまたいつか！- Sayonara (2024)

#### Singlet (nimimerkillä Hachi)

* "Donut Hole" (ドーナツホール) (2015)
* "Sand Planet feat. Hatsune Miku" (砂の惑星 feat.初音ミク) (2017)

Lähteet
-------

1. ↑   *Billboard*. Viitattu 5.9.2023. (englanniksi)
2. ↑   *WayBackMachine*. Viitattu 5.9.2023. (japaniksi)
3. ↑  "Feature 'real' music changed by Vocaloid!! Approaching the ongoing pop music revolution!" "MUSICA Vol.67 November 2012 issue" November 2012 issue, Fact, November 15, 2012, pp. 28-37.
4. ↑  vgperson: You Don't Know Hachi (Like I Know Hachi) *Tumblr*. Viitattu 8.9.2023.
5. ↑   *TFM.*Viitattu 5.9.2023. (japaniksi)
6. ↑   *Oricon.* Viitattu 5.9.2023. (japaniksi)
7. ↑   *Amazon.* Viitattu 5.9.2023. (japaniksi)
8. ↑   *Oricon.* Viitattu 5.9.2023. (japaniksi)
9. ↑   *Universal Music Co*. Viitattu 5.9.2023. (japaniksi)
10. ↑   *natalie*. Viitattu 5.9.2023. (japaniksi)
11. ↑   *Universal Music Co*. Viitattu 5.9.2023 (japaniksi)
12. ↑   *natalie*. Viitattu 5.9.2023. (japaniksi
13. ↑   *Billboard Japan.* Viitattu 5.9.2023. (englanniksi)
14. ↑   *YouTube.* Viitattu 5.9.2023.
15. ↑   *YouTube.* Viitattu 5.9.2023.
16. ↑   *YouTube.* Viitattu 5.9.2023.
17. ↑   *Instagram*. Viitattu 5.9.2023. ((japaniksi))
18. ↑   *YouTube.*Viitattu 5.9.2023.
19. ↑   *Instagram*. Viitattu 5.9.2023 (japaniksi)
20. ↑   "Genius Romanizations – 米津玄師 (Kenshi Yonezu) - Lemon (Romanized)".
21. ↑   "Genius English Translations – 米津玄師 (Kenshi Yonezu) - M八七 (M87) (English Translation)".
22. ↑   "Genius English Translations – 米津玄師 (Kenshi Yonezu) - 月を見ていた (Tsuki Wo Miteita - Moongazing) (English Translation)".
23. ↑   "嵐 (ARASHI) – カイト (Kite)".
24. ↑   "Genius Romanizations – 菅田将暉 (Masaki Suda) - まちがいさがし (Machigai Sagashi) (Romanized)".
25. ↑  米津玄師の新アルバム『STRAY SHEEP』Lemon、パプリカなど新曲9曲を含む全15曲収録 *www.fashion-press.net*. Viitattu 9.9.2023. (japaniksi)
26. ↑  Natasha Inc: 米津玄師、新作アルバムに"ハチ"曲「ドーナツホール」も *音楽ナタリー*. Viitattu 9.9.2023. (japaniksi)
27. ↑  Natasha Inc: 米津玄師2年半ぶりアルバム「STRAY SHEEP」8月に発売、「Lemon」や「感電」収録 *音楽ナタリー*. Viitattu 9.9.2023. (japaniksi)
28. ↑  Ryusenkai: Yonezu Kenshi reveals self-produced animated PV for "Metronome" *ARAMA! JAPAN*.  8.10.2015. Viitattu 9.9.2023. (englanniksi)
29. ↑  BUMP OF CHICKEN がいて、RADWIMPSがいて、自分がいること。｜米津玄師、心論。｜米津玄師｜cakes（ケイクス） *web.archive.org*.  28.12.2015.  Arkistoitu 28.12.2015. Viitattu 9.9.2023.
30. ↑  ARCHIVE *SAPPORO BEER OTOAJITO | J-WAVE 81.3 FM RADIO*. Viitattu 9.9.2023. (japaniksi)
31. ↑  Kenshi Yonezu/Hachi Interview: Bremen - vgperson's Interview Translations *vgperson.com*. Viitattu 8.9.2023.
32. ↑  Kenshi Yonezu/Hachi Interview: Bremen - vgperson's Interview Translations *vgperson.com*. Viitattu 8.9.2023.
33. ↑  怪獣として育った少年が、神様に選ばれるまで。｜米津玄師、心論。｜米津玄師｜cakes（ケイクス） *web.archive.org*.  18.4.2021.  Arkistoitu 18.4.2021. Viitattu 8.9.2023.
34. ↑  ROCKIN' ON JAPAN November 2015 issue Rockin'on Japan *www.suruga-ya.com*. Viitattu 8.9.2023. (englanniksi)
35. ↑  米津玄師は本名？｜本名と意味の由来 *本名と意味の由来*.  10.9.2019. Viitattu 8.9.2023. (japaniksi)
36. ↑  米津玄師: 米津玄師 Kenshi Yonezu - LADY *YouTube*.  5.4.2023. Viitattu 10.9.2023.
37. ↑  「マジで誰」「こんな顔だった？」米津玄師が『ジョージア』新CMに"ガッツリ顔出し"で驚きと困惑の声、"重めの前髪"を解放は「心機一転」の表れか（3ページ目） *週刊女性PRIME*.  17.10.2017. Viitattu 9.9.2023. (japaniksi)
38. ↑  【ジョージア】 「毎日って、けっこうドラマだ。夏」篇 60秒 GEORGIA *YouTube*.  18.6.2023. コカ・コーラ. Viitattu 18.6.2023.



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Japani

 |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |